钦定古今图书集成/明伦汇编/氏族典/第137卷 > 《四川总志》 > 《氏族志》
## 钦定古今图书集成/明伦汇编/氏族典/第137卷 > 《四川总志》 > 《氏族志》

文氏以丹渊先生同为望，同贯潼川之安泰，位虽未
高，以苏先生轼为友，名重当时，其文号《丹渊集》。同官
西川，乐岷山胜概，欲家焉，不果，子孙始来居郫。曾孙
仔，绍兴丙子进士。

温江文氏，自谓“汉文翁”裔。有龟年者，唐乾符中明经
及第，至彰明令。孙曰谷，为孟蜀侍御史。再传曰大章，
仕宋为国子祭酒。谷兄弟五人，一居汉州，一居梓，一
居绵，一居邛，一居温江。云居温江者曰祚，有经学，邑
人师之。曾孙察，遂登元丰第，积官及赠至中奉大夫。
二子：振道、振奇。孙人中，族子振德、振鹭，诸从孙定中、
安衡中达之，继世登第，自大观后，或赏或恩如之。

周